Zmylk pilotki bě přičina smjertneho njezboža z płujadłom w meji na Klukšanskim lětanišću. Tole wuchadźa z kónčneje rozprawy Zwjazkoweho zarjada za přepytowanje lětanskich njezbožow (BFU). Wina druhich abo techniski defekt njepředležitej.
Što drje je sej młoda płujadłowa lětarka z Braunschweigskeje kónčiny mysliła, jako so wony zahubny dźeń, 3. meje, po zmištrowanym wubědźowanju Klukšanskemu lětanišću bližeše? Piloća mějachu dwě móžnosći přizemić: pak hnydom na městnje pak po přidatnym kole w separatnym wobłuku. „Kaž ze škričkowanja z lětadłom wuchadźa, je pilotka po docpěću ciloweho banta planowała, skrótšene koło nad lětanišćom lećeć. To by prawidłam wotpowědowało“, rozłožuje nawoda přepytowanja Frank Stahlkopf z BFU. Potom pak drje je so 21lětna krótkodobnje hinak rozsudźiła. „Swědcy wobkedźbowachu, kak je wona bjez wusunjenych kolesow dźesać metrow wysoko nad lětanišćom lećała. Nadobo pak płujadło hižo runje njelećeše, ale so dele měrješe a skónčnje z cockpitom na zemju zrazy“, Frank Stahlknopf wuswětla. Pilotka hišće na městnje njezboža zemrě.
W kupnicy hewrjekali
Kamjenc. Krótko do toho, prjedy hač je Kamjenska kupnica Kaufland na Willyja Muhlowej zawčerawšim wječor začiniła, tam štyrjo mužojo hewrjekachu. Mjez druhim twory z polcow po kupnicy mjetachu. Do přiwołanych stražnikow a policistow dwaj z nich samo biještaj. Jako mějachu jich skónčnje tola pod kontrolu, so wukopa, zo běchu hewrjekarjo dospołnje pjeni.
Šulske stawizny Njebjelčic sahaja hač do spočatka 17. lětstotka. Wot toho časa mjenujcy je tam w běhu dweju lětstotkow šěsć muži ze swójbnym mjenom Pjetaš wuwučowało.
Je zaměrowy zwjazk za wopłóčki Při Klóšterskej wodźe Budyskemu krajnoradnemu zarjadej wšitke trěbne podłožki za pruwowanje přewostajił abo nic?
Porchow (AK/SN). Prawniski dohlad Budyskeho krajnoradneho zarjada žada sej wot zaměroweho zwjazka za wopłóčki Při Klóšterskej wodźe (AZV) korektne a předpisam wotpowědne wobličenje nastupajo rozpušćenje swojich wosebitych wudawkow. Runočasnje kritizuje wokrjes zaměrowy zwjazk pobrachowacych reakcijow dla, byrnjež k tomu wjacore razy napominał, kaž list z 29. junija wupokazuje. Na wčerawšej zhromadźiznje AZV je so jeho jednaćel Hans-Jochen Schöne k tomu wuprajił. „Zo reagowali njejsmy njetrjechi“, wón podšmórny. Hižo w januaru bě hospodarski pruwowar na nastork AZV stejišćo zabrał. „13. julija smy wokrjesej wšitke podłožki přepodali“, Schöne potwjerdźi.
Powołanske kmanosće zwěsćene
Kamjenica. Něhdźe 900 požadarjow azyla w Sakskej je Kamjeničanska dźěłowa agentura wot minjeneje nazymy na powołanske kmanosće pruwowała. Kaž agentura zdźěla, móža tele kmanosće mjez ćěkancami z dobrymi němskorěčnymi znajomosćemi w dwanaćetydźenskim kursu zwěsćić. 80 procentow migrantow nima powołanske wukubłanje po němskich předstawach.
Sydlišćo nětko spotorhaja
Lauchhammer. Sydlišćo domskich na nasypje nad něhdyšej brunicowej jamu w Lauchhammeru móža spotorhać. Hórniske zarjadniske předewzaće LMBV chce z tym hišće w awgusće započeć. Něhdźe dwaceći domskich dyrbja spotorhać, dokelž je so dnowna woda něhdyšeje jamy do nasypa předrěła. Twarjenja na nim njejsu tuž hižo wěste.
Ćěkanc z NDR počesćeny
Padušna swójba w jastwje
Zhorjelc. Po wobšěrnych slědźenjach stej Zhorjelske statne rěčnistwo a tamniša policajska direkcija wšitkich štyrjoch čłonow padušneje swójby zajałoj. Kriminalna policija měješe swójbu z bliskosće Niskeje hižo dlěje we wizěrje. 42lětny nan, 43lětna mać kaž tež synaj w starobje 19 a 21 lět běchu podhladni, zo znajmjeńša hižo poł lěta we wuchodnej Sakskej kolesa kradnu. Jako chcyštaj staršej minjeny tydźeń dwaceći pokradnjenych kolesow kupcej w Zgorzelecu předać, jeju policija zaja. Runočasnje přepytachu jeju bydlenje a zajachu tam wobeju synow. W Zgorzelecskim a Krakowskim składźe 47lětneho pólskeho kupca, přećiwo kotremuž nětko potajerstwa (Hehlerei) dla přepytuja, namakachu wjace hač sto kolesow. 32 z nich móžachu mjeztym identifikować.
slv_Latn szl_Latn pol_Latn szl_Latn szl_Latn szl_Latn ces_Latn hrv_Latn szl_Latn ilo_Latn szl_Latn slk_Latn szl_Latn szl_Latn